GOLD บวกกว่า 3% สวนตลาด โบรกฯ แนะซื้อ เคาะเป้า 10.71 บ. คาดกำไรปี 61/62 ทำนิวไฮ
GOLD บวกกว่า 3% สวนตลาด โบรกฯ แนะซื้อ เคาะเป้า 10.71 บ. คาดกำไรปี 61/62 (สิ้นสุดก.ย.) ทำนิวไฮ ล่าสุด ณ เวลา 11.22 น. อยู่ที่ 9.95 บาท บวก 0.35 บาท หรือ 3.65% สูงสุดที่ 10.20 บาท ต่ำสุดที่ 9.60 บาท ด้วยมูลค่าซื้อขาย 149.87 ล้านบาท
7 มี.ค. 2561

ผู้สื่อข่าวรายงานว่า ราคาหุ้น บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ล่าสุด ณ เวลา 11.22 น. อยู่ที่ 9.95 บาท บวก 0.35 บาท หรือ 3.65% สูงสุดที่ 10.20 บาท ต่ำสุดที่ 9.60 บาท ด้วยมูลค่าซื้อขาย 149.87 ล้านบาท ขณะที่ดัชนีตลาดหุ้นไทยโดยรวมลบ 0.53%

ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำซื้อ GOLD ให้ราคาพื้นฐาน 10.71 บาท ด้วย Forward P/E ปี 61 ที่ 12 เท่า คาดการณ์อัตราผลตอบแทนปันผลอยู่ในเกณฑ์ดีปี 61 และ 62 เป็น 4%/5% ตามลำดับ
ส่วนการขายอาคารสำนักงาน FYI Center เข้าสู่ REIT จะมีกำไรจำนวนมาก ซึ่งยังไม่ใส่ไว้ในประมาณการ และในอนาคตก็จะมีโครงการ Mix Use คือ สามย่าน มิตรทาวน์ซึ่งได้ร่วมทุนกับ TCC และจะเปิดให้บริการได้ในปี 63
ทั้งนี้คาดกำไรปี 61/62 (สิ้นสุดก.ย.) จะเป็นสถิติสูงสุดใหม่ต่อเนื่อง โดยจะเพิ่ม 52%/14% เทียบช่วงเดียวกันของปีก่อน สืบเนื่องจากการเปิดขายโครงการใหม่ปีนี้เพิ่มมากเป็น 34 โครงการที่มูลค่าขาย 39.6 พันล้านบาท เทียบกับปี 60 ที่เปิดขาย 14 โครงการที่มูลค่าขาย 14.4 พันล้านบาท และบริษัทตั้งเป้ารายได้-ขายปี 61 เป็น 16.1 พันล้านบาท (+34% เทียบช่วงเดียวกันของปีก่อน) และเป้าขาย (Presales) เป็น 26.6 พันล้านบาท (+33% เทียบช่วงเดียวกันของปีก่อน)
ขณะที่บริษัทมีจุดเด่นคือ ปิดการขายโครงการทาวน์โฮมที่ระดับราคา 2-3 ล้านบาทได้อย่างรวดเร็วในหลายโครงการที่ผ่านมา